
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση μίας (1) οργανικής θέσης αστυφύλακα 
γενικών καθηκόντων, κατάργηση οργανικής θέ¬ 
σης ειδικού φρουρού. 

2 Καθιέρωση υπερωριακής απογευματινής απα¬ 
σχόλησης πέντε (5) υπαλλήλων που υπηρετούν 
στην Αποκεντρωμένη Διοίκηση Πελοποννήσου, 
Δυτικής Ελλάδος και Ιονίου. 


ΑΠΟΦΑΣΕΙΣ 

Αριθμ. 7002/2/335-ρε' (1) 

Σύσταση μίας (1) οργανικής θέσης αστυφύλακα 
γενικών καθηκόντων, κατάργηση οργανικής θέ¬ 
σης ειδικού φρουρού. 

Ο ΑΡΧΗΓΟΣΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

Ι.Το άρθρο 11 παρ. 1 περ. γ'του ν. 1481/1984 «Οργα¬ 
νισμός Υπουργείου ΔημόσιαςΤάξης» (Α'-152), όπωςτο 
άρθρο αυτό αντί καταστάθηκε με το άρθρο 1 παρ. 1 του 
ν. 1590/1986 (Α' 49). 

2. Το άρθρο 13 παρ. 1 του ν. 3686/2008 «Ρύθμιση θε¬ 
μάτων προσωπικού της Ελληνικής Αστυνομίας» (Α’ 158). 

3. Το άρθρο 90 του Κώδικα Νομοθεσίας για την κυβέρ¬ 
νηση και τα κυβερνητικά όργανα που κωδικοποιήθηκε 
με το άρθρο πρώτο του π.δ. 63/2005 (Α’ 98). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σύσταση οργανικών θέσεων αστυφυλάκων 
γενικών καθηκόντων και κατάργηση οργανικών 
θέσεων ειδικών φρουρών 

1. Οι οργανικές θέσεις αστυφυλάκων γενικών καθη¬ 
κόντων, που προβλέπονται από τις διατάξεις της περ. γ' 
της παρ. 2 του άρθρου 19 του ν. 2800/2000 (Α' 41), όπως 
διαμορφώθηκαν με μεταγενέστερες διατάξεις, αυξάνο¬ 
νται κατά μία (1). Η θέση αυτή προέρχεται από την έντα¬ 


ξη ενός (1) ειδικού φρουρού στο αστυνομικό προσωπι¬ 
κό γενικών καθηκόντων, σύμφωνα με τις διατάξεις της 
6000/14/40/4 από 12-01 -2018 απόφασης Προϊσταμένου 
Κλάδου Διοικητικής Υποστήριξης και Ανθρώπινου Δυνα¬ 
μικού του Αρχηγείου Ελληνικής Αστυνομίας. 

2. Από την έναρξη ισχύος της παρούσας απόφασης κα- 
ταργείται η μία (1) οργανική θέση ειδικού φρουρού, που 
εντάχθηκε στο αστυνομικό προσωπικό γενικών καθηκό¬ 
ντων, με την απόφαση της προηγούμενης παραγράφου. 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2018 

Ο Αρχηγός 

ΚΩΝΣΤΑΝΤΙΝΟΣ ΤΣΟΥΒΑΛΑΣ 


Αριθμ. 17852 _ (2) 

Καθιέρωση υπερωριακής απογευματινής απα¬ 
σχόλησης πέντε (5) υπαλλήλων που υπηρετούν 
στην Αποκεντρωμένη Διοίκηση Πελοποννήσου, 
Δυτικής Ελλάδος και Ιονίου. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΟΣ ΚΑΙ ΙΟΝΙΟΥ 

Έχοντας υπόψη: 

1 .Τις διατάξεις του π.δ. 139/2010 (ΦΕΚ Α' 232/27-12-2010) 
« Οργανισμός της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου». 

2. Τις διατάξεις της παρ. 1 του αρ. 38 του εφαρμοστικού 
ν. 3986/2011 (ΦΕΚ Α' 152/07-07- 2011) «Επείγοντα μέτρα 
εφαρμογής μεσοπρόθεσμου πλαισίου δημοσιονομικής 
στρατηγικής 2012-2015». 

3. Τις διατάξεις του άρθρου 20 του ν. 4354/2015 (ΦΕΚ 
176 Α') «Μισθολογικές ρυθμίσεις και άλλες επείγουσες 
διατάξεις, κ.λπ.). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'768/05.03.2018 


4. Την αριθμ. 15870/15.05.2017 απόφαση του Υπουρ¬ 
γού Εσωτερικών περί διορισμού Συντονιστή της Απο¬ 
κεντρωμένης Διοίκησης Πελοπόννησου, Δυτικής Ελ¬ 
λάδας και Ιονίου η οποία δημοσιεύθηκε στο ΦΕΚ 250/ 
τ.ΥΟΠΠ/26.05.2017 και έλαβε αριθμό διαδικτυακής 
ανάρτησης ΑΔΑ: ΩΨΦΒ465ΧΘ7-Τ4Γ. 

5. Το αριθμ. 95719/23-11-2017 αίτημα υπερωριακής 
απασχόλησης της Δ/νσης Πολιτικής Προστασίας, το 
οποίο εστάλη με το αριθ. 307602/15-01 -2018 έγγραφο 
της Δ/νσης Οικονομικού στο Γραφείο του Συντονιστή 
για έγκριση, για την ανάγκη να προσφέρουν υπηρεσία 
και πέραν του κανονικού ωραρίου από 15η -22η ώρα -20 
ώρες- συνολικά ανά μήνα έκαστος για το μόνιμο και με 
σχέση εργασίας ιδιωτικού δικαίου αορίστου χρόνου της 
Δ/νσης Πολιτικής Προστασίας της Αποκεντρωμένης Δι¬ 
οίκησης Πελ/νήσου, Δυτ. Ελλάδος και Ιονίου λόγω εκτά¬ 
κτων και επειγουσών αναγκών, για το χρονικό διάστημα 
του Ά εξαμήνου του έτους 2018. 

6) Την ύπαρξη εγγεγραμμένης πίστωσης στον προϋ¬ 
πολογισμό της Αποκεντρωμένης Διοίκησης Πελ/νήσου, 
Δυτικής Ελλάδος και Ιονίου (2018), Γεν. Φορέας 994-10 
και Ειδικός Φορέας 071 και το γεγονός ότι, από την εφαρ¬ 
μογή των διατάξεων της απόφασης αυτής, θα προκληθεί 
δαπάνη μέχρι τριών χιλιάδων επτακοσίων πενήντα ευρώ 
(3.750,00) € η οποία θα βαρύνει τον Κ.Α.Ε. 0511 του Ει¬ 
δικού Φορέα 071. 

7) Την υπ' αριθμ. πρωτοκόλλου 17161/23-01-2018 
εισήγηση της Προϊσταμένης της Γενικής Διεύθυνσης 
Εσωτερικής Λειτουργίας της Αποκεντρωμένης Διοίκησης 
Πελ/νήσου, Δυτ. Ελλάδος και Ιονίου Οικονομικών Υπηρε¬ 
σιών σύμφωνα με το άρθρο 24 παρ. 5ε του ν. 4270/2014. 

8) Την υπ' αριθμ. πρωτοκόλλου 12720/18-01-2018 
θετική εισήγηση του Συντονιστή της Αποκεντρωμένης 
Διοίκησης Πελ/νήσου, Δυτ. Ελλάδος και Ιονίου για την 
συγκρότηση συνεργείου υπερωριακής απασχόλησης 
των υπαλλήλων της Δ/νσης Πολιτικής Προστασίας. 

9) Την πιο κάτω απόφαση ανάληψης υποχρέωσης με 
ΑΔΑ και ποσό: 

Αριθμ. απόφασης: 30203/09-02-2018 

Α.Δ.Α.: ΩΑΦΙΟΡΙΦ-67Υ 

Ποσό: 3.750,00 

Υπηρεσίες: Δ/νση Πολιτικής Προστασίας, 

για την πληρωμή της ανωτέρω δαπάνης, σε βάρος της 
πίστωσης του ΚΑΕ 0511 (Φ 994-10 και Ειδ. Φορέας 071), 
αποφασίζουμε - εγκρίνουμε: 

Την καθιέρωση υπερωριακής απογευματινής απασχό¬ 
λησης πέντε (5) υπαλλήλων που υπηρετούν στην Αποκε¬ 
ντρωμένη Διοίκηση Πελ/νήσου, Δυτικής Ελλάδας και Ιονίου 
και μέχρι πεντακόσιες (500) ώρες συνολικά, για το χρονικό 
διάστημα του Ά εξαμήνου του έτους 2018, λόγω εποχικών, 
έκτακτων και επειγουσών υπηρεσιακών αναγκών. 

Οι εποχικές, έκτακτες και επείγουσες υπηρεσιακές ανά¬ 
γκες που παρουσιάζονται, σχετίζονται με κάποια φυσι¬ 
κή ή τεχνολογική καταστροφή, όπως για παράδειγμα 
πυρκαγιά, σεισμό, πλημμύρα, έντονα χειμερινά καιρικά 
φαινόμενα (καταιγίδες, ανεμοστρόβιλοι, χιονοπτώσεις, 
δριμύ ψύχος), κατολισθήσεις, ατυχήματα μεγάλης έκτα¬ 
σης σε εγκαταστάσεις ή μονάδες λόγω ύπαρξης επικίν¬ 
δυνων ουσιών κ.α., κατά τις οποίες, σύμφωνα με τις ισχύ- 


ουσες διατάξεις, η Διεύθυνση Πολιτικής Προστασίας της 
Αποκεντρωμένης Διοίκησης έχει την ευθύνη εφαρμογής 
προγραμμάτων, μέτρων και δράσεων πολιτικής προστα¬ 
σίας που αφορούν στην Αποκεντρωμένη Διοίκηση κα¬ 
θώς και συντονισμού όλων των υπηρεσιών αυτής, αλλά 
και του δημόσιου, ιδιωτικού δυναμικού και μέσων, για 
την αντιμετώπιση καταστροφών και την αποκατάσταση 
ζημιών. Ειδικότερα, το εν λόγω διάστημα, σε εφαρμογή 
των αντίστοιχων εγκυκλίων της Γενικής Γραμματείας Πο¬ 
λιτικής Προστασίας: 

Α) Η Διεύθυνση Πολιτικής Προστασίας της Αποκε¬ 
ντρωμένης Διοίκησης είναι υπεύθυνη, σύμφωνα με την 
με αριθμ. 1299/7-4-2003 (ΦΕΚ 423/Β710-4-2003) από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης «Έγκριση του από 7.4.2003 Γενικού 
Σχεδίου Πολιτικής Προστασίας με την συνθηματική λέξη 
«ΞΕΝΟΚΡΑΤΗΣ», για την καθημερινή αποστολή με Γβχ 
και θιτιθΝ της πρόγνωσης της ΕΜΥ στους 52 Δήμους 
της Αποκεντρωμένης Διοίκησης Πελοποννήσου, Δυτι¬ 
κής Ελλάδας και Ιονίου, προκειμένου να ενημερωθούν 
σχετικά με τα καιρικά φαινόμενα που προβλέπεται να 
σημειωθούν στην περιοχή τους την επόμενη ημέρα, απο¬ 
τελώντας την μόνη δίοδο για την εν λόγω ενημέρωση 
των ΟΤΑ α' βαθμού. Για την αποστολή απαιτείται -λόγω 
του μεγάλου αριθμού των Δήμων -αρκετό χρονικό δι¬ 
άστημα και η λήψη του αποδεικτικού αποστολής τους 
πραγματοποιείται μετά την λήξη του ωραρίου εργασίας 
κατά τις απογευματινές ώρες. 

Β) Στη Δ/νση Πολιτικής Προστασίας της Αποκεντρω¬ 
μένης Διοίκησης διαβιβάζονται επίσης από το Κέντρο 
Επιχειρήσεων της Γενικής Γραμματείας Πολιτικής Προ¬ 
στασίας, με κατεπείγον ιδιαίτερο προειδοποιητικό σήμα, 
σύμφωνα με τις με αριθμ. πρωτ. 7742/01-11-2017 και 
8039/14-11-2017 εγκυκλίους της Γενικής Γραμματείας 
Πολιτικής Προστασίας («Σχεδιασμός και δράσεις Πολιτι¬ 
κής Προστασίαςγιατην αντιμετώπιση κινδύνων απάτην 
εκδήλωση πλημμυρικών φαινομένων», «Σχεδιασμός και 
δράσεις Πολιτικής Προστασίας για την αντιμετώπιση κιν¬ 
δύνων από χιονοπτώσεις και παγετό»), τα Έκτακτα Δελ¬ 
τία Επιδείνωσης Καιρού ή Έκτακτα Δελτία Πρόγνωσης 
Επικίνδυνων Καιρικών Φαινομένων που εκδίδει η ΕΜΥ, 
οποιαδήποτε ώρα και ημέρα προκύψει ανάγκη, για τα 
οποία θα πρέπει άμεσα να ενημερωθούν τα Γραφεία Πο¬ 
λιτικής Προστασίας των Δήμων, προκειμένου να τεθούν 
σε κατάσταση αυξημένης ετοιμότητας για την αντιμετώ¬ 
πιση εκτάκτων αναγκών λόγω πρόβλεψης επικίνδυνων 
καιρικών φαινόμενων, όπως οι έντονες βροχοπτώσεις, 
καταιγίδες, ισχυροί άνεμοι, χαλαζοπτώσεις κ.λπ. 

Γ) Κατά την διάρκεια της αντιπυρικής περιόδου (1 η 
Ιουνίου - 31 η Οκτωβρίου), στην προαναφερθείσα καθη¬ 
μερινή ενημέρωση των ΟΤΑ προστίθεται, σύμφωνα με 
το με αριθ. πρωτ. 3841/29-05-2017 έγγραφο της Γενικής 
Γραμματείας Πολιτικής Προστασίας «Έκδοση ημερήσιου 
Χάρτη Πρόβλεψης Κινδύνου Πυρκαγιάς από την Γ.Γ.Π.Π. 
κατά την αντιπυρική περίοδο 2016», και η ενημέρωσή 
τους αναφορικά με τον Ημερήσιο Χάρτη Πρόβλεψης Κιν¬ 
δύνου Πυρκαγιάς που ισχύει για την επόμενη ημέρα και 
την περιοχή αρμοδιότητάς τους, αυξάνοντας τον χρόνο 
της σχετικής εργασίας, υπό την προϋπόθεση εξασφάλι¬ 
σης της αποστολής και την παροχή τυχόν διευκρινίσεων. 




Τεύχος Β' 768/05.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Δ) Στις περιπτώσεις όπου η πρόβλεψη του κινδύνου 
για κάποιες περιοχές εκτιμάται από πολύ υψηλή έως 
κατάσταση συναγερμού, εκδίδεται επιπλέον, σύμφωνα 
με την με αριθμ. πρωτ. 2132/17-03-2017 εγκύκλιο της 
Γενικής Γραμματείας Πολιτικής Προστασίας «Σχεδιασμός 
και δράσεις Πολιτικής Προστασίας για την αντιμετώπι¬ 
ση κινδύνων λόγω των δασικών πυρκαγιών κατά την 
αντιπυρική περίοδο 2017», από το Κέντρο Επιχειρήσεων 
Πολιτικής Προστασίας της Γενικής Γραμματείας Πολιτι¬ 
κής Προστασίας, ιδιαίτερο προειδοποιητικό σήμα προ- 
κειμένου να τεθούν σε κατάσταση ετοιμότητας πολιτικής 
προστασίας οι εμπλεκόμενοι φορείς και παράλληλα η 
Γενική Γραμματεία Πολιτικής Προστασίας εκδίδει κατά 
την κρίση της, προειδοποιητικές ανακοινώσεις με κατάλ¬ 
ληλες οδηγίες, για ενημέρωση του κοινού που βρίσκεται 
σε αυτές τις περιοχές, με στόχο την αποφυγή ενεργειών 
που μπορεί να προκαλέσουν πυρκαγιά από αμέλεια. Σε 
αυτές τις περιπτώσεις, η Δ/νση Πολιτικής Προστασίας 
των Αποκεντρωμένων Διοικήσεων έχει την ευθύνη της 
άμεσης και κατεπείγουσας ενημέρωσης με κάθε πρό¬ 
σφορο μέσο (Γβχ, θιύίθΜ, 5γπ5, τηλεφωνική επικοινωνία) 
των Δήμων ή και των Περιφερειών της περιοχής αρ- 
μοδιότητάς της, οποιαδήποτε ώρα ή ημέρα προκύψει 
η έκτακτη ανάγκη, καθ’ υπέρβαση της υποχρεωτικής 
εβδομαδιαίας εργασίας. 

Ε) Τέλος, μετά την εκδήλωση ενός καταστροφικού 
φαινομένου (πυρκαγιάς, σεισμού, πλημμύρας κλπ.) οι 
υπάλληλοι της Δ/νσης Πολιτικής Προστασίας των Απο¬ 
κεντρωμένων Διοικήσεων, σύμφωνα με το ισχύον θε¬ 
σμικό πλαίσιο, τίθενται σε επιφυλακή, ενεργοποιώντας 
άμεσα τα ειδικά σχέδια και τα μνημόνια ενεργειών για 
περιπτώσεις εκτάκτων αναγκών που προέρχονται από 


την αντίστοιχη καταστροφή και δρομολογούν δράσεις 
που συνδέονται με: 

ί.Την άμεση και συνεχή ενημέρωση του Γενικού Γραμ¬ 
ματέα της Αποκεντρωμένης Διοίκησης. 

η.Την κινητοποίηση του επιχειρησιακά εμπλεκόμενου 
δυναμικού και μέσων πολιτικής προστασίας της οικείας 
Αποκεντρωμένης Διοίκησης. 

ϊϋ. Την συνεχή αμοιβαία επικοινωνία με τους λοιπούς 
επιχειρησιακά εμπλεκόμενους φορείς (Π.Σ., ΕΛ.ΑΣ., Πε¬ 
ριφέρειες, Δήμοι, κλπ). 

ίν.Την περαιτέρω συλλογή πληροφοριών και εκτίμηση 
των επιπτώσεων της καταστροφής, με στόχο την ορθο¬ 
λογική διαχείριση των πόρων και την ιεράρχηση των 
δράσεων πολιτικής προστασίας. 

ν.Την υποστήριξη του έργου των λοιπών επιχειρησι¬ 
ακά εμπλεκομένων φορέων (Π.Σ., ΕΛ.ΑΣ., Περιφέρειες, 
Δήμοι, κλπ). 

νί. Την ενημέρωση του Κέντρου Επιχειρήσεων της 
Γενικής Γραμματείας Πολιτικής Προστασίας σχετικά με 
την εξέλιξη των δράσεων Αποκεντρωμένης Διοίκησης 
για την αντιμετώπιση εκτάκτων αναγκών και διαχείριση 
των συνεπειών. 

νϋ.Την συμμετοχή στα έκτακτα Συντονιστικά Τοπικά 
Όργανα (ΣΤΟ) των Δήμων ή στα έκτακτα Συντονιστικά 
Όργανα Πολιτικής Προστασίας (ΣΟΠΠ) των Περιφερεια¬ 
κών Ενοτήτων που συγκαλούνται άμεσα μετά την εμφά¬ 
νιση ενός καταστροφικού συμβάντος και είναι δυνατόν 
να επαναληφθούν όσες φορές απαιτηθεί ως την πλήρη 
αντιμετώπισή του. Ο προγραμματισμός υπερωριακής 
εργασίας της Δ/νσης Πολιτικής Προστασίας της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου για το Α' εξάμηνο του 2018, έχει ως εξής: 


ΠΡΟΓΡΑΜΜΑΤΙΣΜΟΣ ΥΠΕΡΩΡΙΑΚΗΣ ΕΡΓΑΣΙΑΣ Α ΕΞΑΜΗΝΟΥ ΕΤΟΥΣ 2018 


Κλάδος 

υπηρετούντων 

υπαλλήλων 

Προτεινόμενοι 
υπάλληλοι για 
υπερωριακή εργασία 

Ώρες Απασχόλησης (1/1/2018 - 30/06/2018) 

Διαμορφωμένη 
Μηνιαίο Κόστος 
ΚΑΕ0511 

Για υπερωριακή απογευματινή εργασία μέχρι 22η ώρα 

ΠΕ 

5 

500 

750,00 

ΣΥΝΟΛΑ 

5 

500 

750,00 


Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 


Πάτρα, 15 Φεβρουάριου 2018 
Ο Συντονιστής 

ΝΙΚΟΛΑΟΣ ΠΑΠΑΘΕΟΔΩΡΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'768/05.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























